Hacıməmməd Qafqazlı - Vikipediya

# Hacıməmməd Qafqazlı

### Vikipediya, açıq ensiklopediya - ویکیپدیا ، آچیق انسایکلوپدیا

HACIMƏMMƏD QAFQAZLI
Tam Adı | Hacıməmməd Ələkbər oğlu Quliyev (Qafqazlı)
Doğum Tarixi | 22 Mart, 1898
Doğum Yeri | Lənkəran
Ölüm Tarixi | ????

Hacıməmməd Ələkbər oğlu Quliyev (Qafqazlı) (22 Mart, 1898, Lənkəran-????). Aktyor.

## [redaktə / تحریر] Adlar və Mükafatlar

1. Azərbaycan Əməkdar Artisti (1943)

## [redaktə / تحریر] Həyatı

1898-ci ildə Lənkəranda şair ailəsində doğulan H.Qafqazlı əvvəlcə mollaxanada oxuyub, 9 yaşından isə 7-ci rus-müsəlman məktəbində təhsilini davam etdirib. 14 yaşından Orucov qardaşlarının mətbəəsində mürəttib kimi əmək fəaliyyətinə başlayıb.

Sənətə, teatra olan hədsiz marağı həmin dövrdə Seyid Hüseyn, Nəriman Nərimanov və bir sıra tanınmış maarifçilərlə, ziyalılarla yaxından tanışlığına səbəb olub. Məhz bu maraqla H.Qafqazlı 1920-ci ildə Maştağada ilk fəhlə-kəndli klubu yaradıb və klubun nəzdində dram dərnəyi təşkil edib. Burada Azərbaycan dramaturqlarının əsərlərini tamaşaya qoyaraq, rejissor kimi fəaliyyət göstərib. H.Qafqazlının istedadını görən Abbas Mirzə Şərifzadə təkidlə onu Milli Dram Teatrına dəvət edib. Dəvəti qəbul edən istedadlı aktyor o vaxtdan ömrünün sonuna qədər bu teatrda çalışıb. İlk rolu isə Hüseyn Cavidin "Uçurum" pyesində olub. Bundan sonra teatrın səhnəsində 200-dən artıq müxtəlif səpkili obrazlar yaradan H.Qafqazlı teatr sahəsindəki xidmətlərinə görə respublikanın əməkdar artisti adına layiq görülüb. H.Qafqazlı teatrda çalışmaqla bərabər "Fətəli Xan", "Bir Məhəllədən İki Nəfər", "Yeddi Oğul İstərəm", "Şərikli Çörək" və s. filmlərdə çəkilib. Aktyorun son ekran işi "Mosfilm"in istehsal etdiyi "Tehran-43" filmi olub. Teatr aləminə gəldiyi gündən H.Qafqazlı böyük dramaturqumuz Cəfər Cabbarlıyla yaxın dost olub.

## [redaktə / تحریر] Filmoqrafiya

### [redaktə / تحریر] Çəkildiyi Filmlər

1. Qız Qalası (1924)-Əyan (Tammetrajlı Bədii Film)
2. Bismillah (1925)-Cəfərin dostu (Tammetrajlı Bədii Film)

## [redaktə / تحریر] Həmçinin Bax

- Azərbaycan Kinosu

## [redaktə / تحریر] Mənbə

- Hacıməmməd Qafqazlı yad edildi

Retrieved from "http://az.wikipedia.org../../../h/a/c/Hac%C4%B1m%C9%99mm%C9%99d_Qafqazl%C4%B1_02e7.html"

Kateqoriyalar: Aktyorlar | Kino Təqvimi-Mart-Doğulanlar və Vəfat edənlər | 1898-Doğulanlar və Vəfat edənlər | Lənkəranda Doğulanlar və Vəfat edənlər | Əməkdar Artistlər

##### Views

- Məqalə / مقاله
- Müzakirə / مذاکره
- Hal-hazırkı versiya

##### Axtar